ཤཱཀྱ་དང་བསྟན་དམར།སྐལ་དགའ་བཅས་པར་དཔོན་རྒན་གཞོན་བཞེས་རིང་པར་ཁང་ཉམས་གསོ་མཛད་པའི་ཞོར་དུ་པར་ཤིང་གསར་དུ་རིན་ཆེན་གཏེར་མཛོད་ཆེན་མོའི་ཙཀླི་དང་བཅས་ཡོངས་རྫོགས་བརྐོས་འདུགགཞན་ཡང་ལྷ་པར་རིགས་གནས་སྲས་རྐྱལ་བརྒྱད་ཞལ་ཐང་དང་།བསམ་ལྷུན།བར་ཆད་ལམ་སེལ།སྨན་གྱི་ཞང་བློན་བཀའ་སྲུང་སྡེ་དགུའི་ཞལ་ཐང་།གེ་སར་ཞལ་ཐང་།བོན་རྫོགས་ཆེན་གྱི་སྐོར་སོགས་བརྐོས།ཀརྨ་མི་བསྐྱོད་རྡོ་རྗེའི་བཀའ་འབུམ་ལས་མངོན་མཛོད་དང་།ཚད་མ་རིག་གཞུང་རྒྱ་མཚོ།ཆགས་མེད་བདེ་སྨོན་འགྲེལ་བ།ཀློང་ཆེན་པའི་གསུང་འཐོར་སྐོར།འཇིགས་གླིང་གི་གསུང་སྐོར་བཅས་བརྐོས།མ་ཚད་སྡེ་དགེ་པར་ཁང་གིས་པར་ཁང་དཀར་ཆག་རྩོམ་སྒྲིག་ཚོ་ཆུང་དངོས་སུ་བཙུགས།ཞིང་ཆེན་མི་དམངས་སྲིད་གཞུང་གིས་སྤྱི་ལོཟླབའི་ཚེསཉིན་པར་ཁང་ཉམས་གསོ་སྙན་ཞུ་ལ་དངོས་སུ་ཆོག་མཆན་ཐོབ།པར་ཁང་ཞིག་གསོ་འགོ་ཁྲིད་ཚོ་ཆུང་གསར་དུ་བཙུགས།རྫོང་དཔོན་གཞོན་པ་ཀྲའོ་གོ་ཡིས་ཚོ་དཔོན་དང་།རྫོང་སྲིད་གྲོས་ཀྱི་ཀྲུའུ་ཞི་གཞོན་པ་མཆོག་སྤྲུལ་ཐུབ་བསྟན་ཚེ་རིང་ཚོ་དཔོན་གཞོན་པའི་འགན་བཞེས།དེ་ནས་སྤྱི་ལོལོའི་ཟླ་དགུ་བར།དཀར་མཛེས་ཁུལ་ཨུའི་བཀའ་གསུང་ལྟར།ཁུལ་སྲིད་གྲོས་ཀྱི་ཀྲུའུ་ཞི་མཁྱེན་རབ་ཀྱིས་ཁུལ་ལས་ཁུངས་ཆེན་མོ་བཞིའི་ཚབ་གནང་ནས་ལས་སྒྲུབ་ཚོ་ཆུང་ཁྲིད་དེ་སྡེ་དགེ་ལ་པར་ཁང་ཞིག་གསོའི་འཆར་གཞི་འགོད་རྒྱུར་རོགས་སྐྱོར་ཕེབས།དེ་ནས་པར་ཁང་ཉམས་གསོའི་འགོ་ཁྲིད་ཚོ་ཆུང་གིས་སྤྱི་ལོལོའི་ཟླབའི་ཚེསཉིན་དངོས་སུ་ལས་འགོ་བཙུགས་ནས།སྔར་གྱི་གཙུག་ལག་ཁང་སོར་བཞག་བྱས་ཐོག་དེའི་གྱང་རྐང་སྲ་བརྟན་གྱི་ཆེད་དུ་རྩིག་ངོས་སུ་ཞིག་རལ་སོང་བ་རྣམས་སུ་རྩིག་ལྷན་བརྒྱབ་པ་དང་།རྩིག་གདན་དུ་ཆུ་ཡི་འཇིགས་པ་སྐྱོར་ཕྱིར་ས་འོག་ཏུ་ཡུར་བ་ཟབ་མོ་དང་ནང་ལོག་ཏུ་ཀ་གདུང་འཁྱོག་རུལ་སོང་བ་དང་པར་ཁྲི་རྙིང་བ་ཆག་གྲུམ་ཁབ་སྒོ་དཀར་བཅས་ཡོངས་སུ་གསར་བར་བརྗེས་ནས་བརྐོས་རིས་ཀྱང་སྔོན་ལས་ལྷག་པ་དང་ཚོན་མདངས་བཀྲ་བར་བཏང་།སྔར་གྱི་ལྡེབས་བྲིས་རྣམས་ཀྱི་རི་མོ་དང་ཚོན་རྩི་ཡལ་བ་དག་ཀྱང་ཡུལ་དེའི་ལྷ་རིས་པ་མཁས་མང་བསྡུས་ནས་རི་མོའི་བཅད་མདངས་སོགས་གསར་དུ་བརྒྱབ་སྟེ་ཆ་ཚད་ཉམས་འགྱུར་བཅས་འབུར་དུ་ཐོན་པ་དང་།སྔར་མེད་གསར་བཟོའི་ལྡེབས་རིས་ཀྱང་མང་དུ་ཡོད།གཞན་ཡང་གཙུག་ལག་ཁང་གི་ཟུར་གྱི་སྒོ་ཆེན་དཀྱིལ་དུ་སྤོས་པ་དང་སྟེང་དུ་སྤེན་རྒྱན་མཐོ་རུ་འདེགས་པ།ཡང་སྟེང་དུ་ཟངས་གསེར་ལས་གྲུབ་པའི་གསེར་ཏོག་དང་ཆོས་འཁོར།གསེར་བྱ།རྒྱལ་མཚན་བཅས་བཞེངས་པ།བོད་ཀྱི་ཁྱད་ཆོས་ལྡན་ཞིང་བཟོ་བཀོད་ཀྱང་སྔར་བས་ཁྱད་དུ་འཕགས་པ་ཞིག་ལེགས་གྲུབ་བྱུང་ཡོད།